cyanic-selkie/wikianc huggingface dataset:
Բարզի ան Թիերաշ
Բնակչություն
Համայնքի բնակչությունը 2010 թվականին կազմում էր 306 մարդ։
Տնտեսություն
2010 թվականի տվյալներով աշխատունակ տարիքի 183 մարդկանցից (15-64 տարեկան) 131-ը տնտեսապես ակտիվ էին, 52-ը՝ ոչ ակտիվ (ակտիվության ցուցանիշը՝ 71,6 %, 1999 թվականին եղել է 61,7 %)։ 131 աշխատունակ բնակիչներից 115-ը աշխատում էին (62 տղամարդ և 53 կին), անաշխատանք էին 16-ը (6 տղամարդ և 10 կին)։ 52 անգործունակ մարդկանցից 8-ը աշակերտներ կամ ուսանողներ էին, 27-ը՝ թոշակառու, 17-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Ահմեդ Հասան
Ահմեդ Հասան (արաբ․՝ أحمد حسن, ), եգիպտացի ֆուտբոլիստ, կիսապաշտպան։ Հանդես է եկել Եգիպտոսի ազգային հավաքականում և եղել է թիմի ավագը։ Ազգային հավաքականում իր անցկացրած հանդիպումների թվով ռեկորդակիր է (184 հանդիպում)։
Կարիերայի սկիզբը
Ահմեդ Հասանը իր պրոֆեսիոնալ կարիերան սկսել է «Ասուան» ֆուտբոլային ակումբի կազմում։ Մեկ մրցաշրջան թիմի կազմում անցկացնելուց հետո տեղափոխվել է «Իսմաիլի» ակումբ։ 20 տարեկան հասակում Ահմեդը ազգային հավաքականի կողմից ստացել է հրավեր և 1985 թվականի դեկտեմբերի 29-ին իր առաջնախաղը անցկացրել հավաքականի կազմում՝ Գանայի հավաքականի դեմ խաղում։
1998 թվականին Հասանը տեղափոխվել է թուրքական «Կոջաելիսպոր»։ Իսկ 2000 թվականին նա պայմանագիր է կնքել մեկ այլ թուրքական թիմի՝ «Դենիզիլսպորլի» հետ։
Թիմի կազմում մասնակցել է Թուրքիայի գավաթի խաղարկությանը, և դարձել է փոխչեմպիոն։
«Անդերլեխտ»
2006 թվականին Աֆրիկայի ազգերի գավաթի խաղարկությունում լավագույն ֆուտբոլիստ ճանաչվելուց հետո Հասանը տեղափոխվել է բելգիական «Անդերլեխտ»։
Թիմի կազմում Ահմեդը դարձել է Բելգիայի չեմպիոն և մասնակցել է Չեմպիոնների լիգայի որակավորման փուլին։
Վերադարձ Եգիպտոս
2008 թվականին Ահմեդ Հասանը վերադարձել է Եգիպտոս։ 2008 թվականի մայիսին ֆուտբոլիստը 3-ամյա պայմանագիր է կնքել եգիպտական «Ալ Ախլի»-ի հետ։
Թիմի կազմում իր առաջին իսկ խաղում նա դարձել է գոլի հեղինակ։
Աֆրիկայի ազգերի գավաթ
Ամեդ Հասանը մասնակցել է Աֆրիկայի ագզերի գավաթի 4 խաղարկության՝ 1998, 2006, 2008 և 2010 թվականներին։ 2006 թվականի խաղարկության ժամանակ Հասանը դարձել է 4 գոլի հեղինակ և ճանաչվել է մրցաշարի լավագույն ֆուտբոլիստ ։
Հավաքականի կազմում մասնակցելով 184 հանդիպման նա դարձել է Եգիպտոսի հավաքականի կազմում ամենից շատ հանդիպումներ անցկացրած ֆուտբոլիստը ։
Կլաուս Մարիա Բրանդաուեր
Կլաուս Մարիա Բրանդաուեր (Klaus Maria Brandauer, իրական անունը` Կլաուս Գեորգ Շտենգ (Klaus Georg Steng), ), ավստրիացի դերասան, ռեժիսոր և մանկավարժ։
Կենսագրություն
Կինոյում առաջին անգամ նկարահանվել է 1966 թվականին, սակայն լայն ճանաչում ստացել է 1981 թվականին Իշտվան Սաբոյի կողմից նկարահանված «Մեֆիստո» ֆիլմում` Հենդրիկ Հյոֆգենի դերակատարմամբ։ Կլաուս Մարիա Բրանդաուերը նկարահանվել է նաև Սիդնի Պոլակի, Ֆրենսիս Ֆորդ Կոպպոլայի, Իրվին Քերշների և այլոց ֆիլմերում։
1987 թվականին գլխավորել է Բեռլինի կինոփառատոնի ժյուրիի կազմը ։
Անձնական կյանքը
1963 թվականին Կլաուս Մարիա Բրանդաուերն ամուսնացել է ռեժիսոր Կարին Կատարինա Մյուլլերի հետ և ունի մեկ որդի։ 1992 թվականին նրա կինը մահացել է քաղցկեղից` 47 տարեկանում ։ 2007 թվականին Բրանդաուերը ամուսնացել է Նատալի Կրենի հետ։
Կլաուս Մարիա Բրանդաուերը տիրապետում է հինգ լեզուների` գերմաներենին, իտալերենին, հունգարերենին, անգլերենին և ֆրանսերենին։
Ծանոթագրություններ
Կատեգորիա:Ավստրիացի դերասաններ Կատեգորիա:20-րդ դարի դերասաններ Կատեգորիա:Կինոռեժիսորներ այբբենական կարգով Կատեգորիա:«Ոսկե գլոբուս» մրցանակի դափնեկիրներ Կատեգորիա:Ավստրիացի կինոռեժիսորներ Կատեգորիա:Մանկավարժներ
Մունիլիա
Մունիլիա (Munilla), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արենդո շրջանի (կոմարկայի) կազմի մեջ։ Զբաղեցնում է 54,19 կմ2 տարածք։ Բնակչությունը կազմում է 132 մարդ (2010 թվականի տվյալներով)։ Գտնվում է պրովինցիայի վարչական կենտրոնից 68 կմ հեռավորության վրա։
Կատեգորիա:Իսպանիայի բնակավայրեր
Մանկական էքսկուրսիոն-տուրիստական կայան
Մանկական էքսկուրսիոն-տուրիստական կայան Детская экскурсионно-туристическая станция, խորհրդային շրջանի արտադպրոցական հիմնարկ սովորողների հետ տարվող էքսկուրսիոն-տուրիստական և հայրենագիտական աշխատանքի կազմակերպման ու հրահանգչա-մեթոդական կենտրոն։ Աշխատել է ժողկրթության մարմինների ղեկավարությամբ, սերտ հարաբերության մեջ եղել կոմերիտական կոմիտեների, պիոներական կազմակերպության խորհուրդների, տուրիզմի գծով խորհուրդների հետ։
Երեխաների հետ տարվող էքսկուրսիոն-տուրիստական աշխատանքի խորհրդային առաջին հիմնարկը՝ ՌԽՖՍՀ լուսժողկոմատին կից դպրոցական էքսկուրսիաների բյուրոն, ստեղծվել է Մոսկվայում, 1918 թվականին։ Հետագայում վերափոխվել է լուսժողկոմատի Կենտրոնական փորձացուցադրական էքսկուրսիոն բազայի, որի հիմքի վրա 1936 թվականին բացվել է առաջին կենտրոնական մանկական էքսկուրսիոն-տուրիստական կայանը։
Մանկական էքսկուրսիոն-տուրիստական կայանի աշխատանքում կարևոր տեղ էին գրավում տարբեր կազմակերպությունների, հիմնարկների, ձեռնարկությունների հանձնարարությամբ կազմակերպվող արշավներն ու էքսպեդիցիաները։ Մանկական էքսկուրսիոն-տուրիստական կայանը մշակում էր էքսկուրսիոն-տուրիստական աշխատանքի բովանդակության, ձևերի, մեթոդների հարցերը։
Կատեգորիա:Կրթություն
Թինա Բլաու
Թինա Բլաու (Tina Blau, ավելի ուշ՝ Թինա Բլաու Լանգ, ), ավստրիացի բնանկարիչ։
Կենսագրություն
Թինա Բլաուն ծնվել է 1845 թվականին Վիեննայում, Ավստրո-հունգարական ռազմական բժշկական կորպուսի բժշկի ընտանիքում։ Հայրն աջակցել է դստերը դառնալու նկարիչ։ Նկարչության դասեր է առել նախ Ավգուստ Շեֆերի մոտ, 1869-1873 թվականներին՝ Մյունխենում Վիլհելմ ֆոն Լինդենշմիտ կրտսերի մոտ ։ Հետագայում Էմիլ Յակոբ Շինդլերի հետ ուսումը շարունակել է Նոյլենգբախից ոչ հեռու Պլանկենբերգ ամրոցին մոտ գտնվող նկարիչների ավանում։ 1875-1876 թվականներին նրանք աշխատել են նույն ստուդիայում, սակայն վեճերի պատճառով հեռացել են միմյանցից։
1883 թվականին Թինա Բլաուն փոխել է կրոնը՝ հուդայականությունից անցնելով լյութերականության, այնուհետև ամուսնացել է նկարիչ Հենրիխ Լանգի (1838-1891) հետ, որը մասնագիտացել էր ձիեր և մարտական տեսարաններ պատկերելու գործում։ Երիտասարդ ընտանիքը տեղափոխվել է Մյունխեն։ 1889 թվականից Թինա Բլաու-Լանգը նատյուրմորտ և բնանկար է դասավանդել Մյունխենի նկարիչների ընկերության Կանանց ակադեմիայում։ 1890 թվականին տեղի է ունեցել նրա առաջին մեծամասշտաբ ցուցահանդեսը։
Ամուսնու մահից հետո Բլաուն տասը տարի ապրել է Նիդերլանդներում և Իտալիայում ։ Հայրենիք վերադառնալուց հետո Ռոտունդեում հիմնել է իր սեփական ստուդիան ։ 1897 թվականին Օլգա Պրագերի, Ռոզա Մայրեդերի և Կարլ Ֆեդերնի հետ միասին մասնակցել է Կանանց գեղարվեստի դպրոցի (Wiener Frauenakademie) հիմնադրմանը։ Մինչև 1915 թվականը դասավանդել է այդ հաստատությունում։
Բլաուն կյանքի վերջին ամառն անց է կացրել Բադ Գաշտայնում, այնուհետև որոշ ժամանակ Վիեննայում ապրել է առողջարանում, որտեղ բժշկական ստուգում է անցել և նույն տեղում էլ մահացել է 1916 թվականի հոկտեմբերի 31-ին։ Քաղաքային իշխանությունները Վիեննայի կենտրոնական գերեզմանատանը (Zentralfriedhof) նրա համար հատկացրել են պատվո գերեզման (Honor Grave) ։ Չնայած Առաջին համաշխարհային պատերազմին, Վիեննայի «Künstlerhaus» 1917 թվականին կազմակերպել է Բլաուի հետահայաց ցուցահանդեսը և օգնել է աճուրդով վաճառելու նրա գույքը ։
Արտաքին հղումներ
Կատեգորիա:Ավստրիացի նկարչուհիներ Կատեգորիա:20-րդ դարի նկարչուհիներ Կատեգորիա:19-րդ դարի կին արվեստագետներ
Լիվորնո (գավառ)
Լիվորնո (provincia di Livorno), գավառ Իտալիայի Տոսկանա շրջանում։ Այն ներառում է մի քանի կղզիներ Տոսկանայի կղզեխմբում, ինչպիսին են՝ Էլբան և Կապրայան։ Նրա մայրաքաղաքը Լիվոռնոն է։ Գավառը ձևավորվել է 1925 թվականին Պիզայի ու Ջենովայի հողատարածքներից ։ Ընդգրկում է 1211 քառ. կմ տարածք, իսկ ընդհանուր բնակչությունը կազմում է 343003 մարդ (2012 թվականի տվյալներով)։ Կա 19 կոմունա ։ Տարածքի ափամերձ հատվածը հայտնի է որպես` Costa degli Etruschi (Էտրուսկյան ափ)։
Լիվորնո գավառը պարունակում է մի շարք ափամերձ քաղաքներ։ Այն կարևոր նավահանգիստ է զբոսաշրջության և առևտրի համար։ Որոշ տեսախցիկներ տեղակայված են քաղաքին մոտ։ Կալաֆուրիայում ծովը «բաղկացած» է սպունգներից, խեցգետիններից, ձկներից և կարմիր կորալներից։ Կվերչինելան և Կաստիլիոնչելոն ժայռոտ հատվածներ են ։ Այն ջրերը, որոնք շրջապատում են Լիվորնո գավառը հարուստ են դելֆիններով ։ Մարինա դի Բիբոնա քաղաքը ի սկզբանե հիմնադրվել էր որպես ամրոց՝ իր ռազմավարական ափամերձ դիրքի շնորհիվ։ Սան Վինչենցո քաղաքն ունի տասնչորսդարյա աշտարակ ռազմավարական նկատառումներով։ Գոլֆիո դի Բարատտիի ավազն ունի բարձր կոնցենտրացիա արծաթի և սև երկաթի շնորհիվ. տարածքն ընդգրկում է հնագիտական այգի ։
Կոմունա
Լիվորնո գավառն ունի 19 կոմունա ։ Սա ամբողջական ցուցակն է.
Ըստ 2014 թվականի ապրիլի 30-ի տվյալների, կոմունաներում բնակչությունը հետևյալն է.
Արտաքին հղումներ
Կատեգորիա:Իտալիայի գավառներ Կատեգորիա:Տոսկանայի գավառներ
Սուրբ Նիկողայոս եկեղեցի (Նովոչերկասկ)
Սուրբ Նիկողայոս եկեղեցի (Церковь Николая Чудотворца), ուղղափառ նախկին տաճար Ռուսաստանի Դոնի զորքի մարզի Նովոչերկասկ քաղաքում։ Հայտնի է նաև որպես Նիկոլաևյան եկեղեցի (Николаевская церковь)։
Նովոչերկասկ քաղաքի Պոչտովայա փողոցում միմյանցից 300 մետր հեռավորության վրա գտնվել է Նիկոլաևյան երկու եկեղեցի. մեկը ուղղափառ` Նիկոլայի հրապարակում (այժմ` Լևսկու հրապարակ), մյուսը` հնածեսական` Ալեքսանդրի զբոսայգու մոտ ։
Պատմություն
Սուրբ Նիկողայոս եկեղեցու փայտե շենքի հանդիսավոր հիմնարկեքը կայացել է 1810 թվականի օգոստոսի 14-ին և կառուցվել է 1812 թվականին։ Այս տաճարը կառուցվել է Չերկասկի Նիկոլաևյան եկեղեցու հավատացյալների պնդմամբ, որոնց ատաման Մատվեյ Պլատովի հրամանով գրեթե բռնի ուժով տեղահանել էին Նովոչերկասկ։ Եկեղեցու շինարարությանը հետևել է ինժեներ-գնդապետ Եֆիմովը։ Սուրբ Նիկողայոս եկեղեցին օծել է քահանա Յոհան Դոլոտինը 1812 թվականի հուլիսի 22-ին։
Քարե տաճարի շինարարությունը սկսվել է 1821 թվականին, օծվել է 1829 թվականին։ Եկեղեցին ունեցել է երկու կողմնասեղան. աջը` հանուն Սուրբ նահատակ Վարվառայի, և ձախը` հանուն Աստվածածնի Վերափոխման։ Եկեղեցու նախագիծը, որը մշակել է ճարտարապետ Ամվրոսիմովը, ստեղծվել է ամպիր ոճով և իրենից ներկայացրել է մեկհարկանի, մեկգմբեթանի, սպիտակ տաճար քարե զանգակատնով, որը կցակառուցված էր եկեղեցուն։
Տաճարը փակվել է 1935 թվականին, իսկ 1939-ին քանդվել է՝ նրա տեղում պուրակ հիմնելու նպատակով։ Ներկայումս այստեղ է գտնվում Լևսկու հրապարակը, որտեղ 1995 թվականի նոյեմբերի 19-ին տեղադրվել է մեծ փայտե խաչ ի հիշատակ քանդված Նիկոլաևյան եկեղեցու։ Ավելի ուշ այն փոխարինվել է մետաղյա խաչով ։
Արտաքին հղումներ
Կատեգորիա:Նովոչերկասկի եկեղեցիներ Կատեգորիա:1812 հիմնադրումներ
Գրեֆեյ
Գրեֆեյ (Greffeil), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 77 մարդ, բնակչության խտությունը` 5.63 մարդ/կմ²։ Բնակավայրը զբաղեցնում է 13.67 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 15 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Յագո Ֆալկե
Յագո Ֆալկե (Iago Falque, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի կազմում։ Խաղում է հարձակվողի դիրքում ։
Վաղ կարիերա
Ֆուտբոլիստի կարիերան Ֆալկեն սկսել է Ռեալ Մադրիդում։ 2001 թվականին նա միացավ Բարսելոնայի ակադեմիային, սակայն ակումբի կազմում անցկացրած 7 տարիների ընթացքում խաղադաշտ դուրս չեկավ ո՛չ Ֆրանկ Ռայկարդի գլխավորած առաջին թիմի, և ո՛չ էլ Լուիս Էնրիկեի գլխավորած Բարսելոնա B-ի կազմում։ 2008 թվականի օգոստոսի 30-ին Ֆալկեն 4 տարվա պայմանագիր կնքեց Յուվենտուսի հետ ։ 2009 թվականի օգոստոսի 25-ին նա վարձավճարով միացավ Բարիին, սակայն ակումբի առաջին թիմի կազմում չանցկացրեց ոչ մի հանդիպում՝ 2010 թվականի հունվարի 15-ին վերադառնալով Յուվենտուս։
Մարիա Քրիստինա Ավստրիացի
Կենսագրություն
Ծնվել է Մորավիայում, Բրնոյի մոտ՝ Գրոսս-Զեելովիցի ամրոցում, էրցհերցոգ Կարլ Ֆերդինանդի և էրցհերցոգուհի Ելիզավետայի ընտանիքում։ Հայրական ճյուղով Կարլ Լյուդվիգ Ավստիացու՝ Տեշինյան դքսի և Հենրիետտա Նասաու` Վեյլբուրգսկու թոռնուհին է։ Ընտանիքում նրան անվանում էին Քրիստա։
Յագո Ֆալկե
Վաղ կարիերա
2010 թվականի հուլիսի 29-ին Ֆալկեն 1 տարվա վարձավճարով տեղափոխվեց Վիլյառեալ B ։ Իր դեբյուտը Սեգունդա Դիվիզիոնում նշեց օգոստոսի 27-ին՝ Ռեալ Վալյադոլիդի դեմ խաղում ։ Իր առաջին գոլը խփեց սեպտեմբերի 11-ին՝ Պոնֆերադինայի դեմ խաղում ։ Նոյեմբերի 12-ին Ֆալկեն խփեց Նումանսիայի դեմ հանդիպման միակ գնդակը՝ 1-0 հաշվով հաղթանակ պարգևելով Վիլյառեալ B-ին ։ 2011 թվականի հունվարի 7-ին իսպանացին գոլի հեղինակ դարձավ Գրանադայի դեմ խաղում ։ Հունվարի 22-ին նա խփեց Ռեալ Բետիսի դեմ հանդիպման միակ գնդակը՝ օգնելով իր թիմին հաղթել 1-0 հաշվով ։ Վիլյառեալ B-ի կազմում Ֆալկեն անցկացրեց 36 հանդիպում՝ դառնալով 11 գոլի հեղինակ ։
Մարիա Քրիստինա Ավստրիացի
Կենսագրություն
1879 թվականի նոյեմբերի 29-ին Մադրիդի Ատոչի բազիլիկում կայանում է Մարիա Քրիստինայի ամուսնությունը Իսպանիայի թագավոր Ալֆոնսո XII-ի հետ։ Այդ ամուսնությունից ծնվել են երեք երեխաներ։
Յագո Ֆալկե
Տոտենհեմ Հոտսպուր
2011 թվականի օգոստոսի 25-ին Ֆալկեն 1 տարվա վարձավճարով միացավ Տոտենհեմ Հոտսպուրին ։ Իր պրոֆեսիոնալ դեբյուտը նշեց սեպտեմբերի 15-ին՝ Եվրոպայի Լիգայի ՊԱՕԿ-ի դեմ խաղում  ։ 2012 թվականի հունվարի 16-ին Տոտենհեմը 1 միլիոն եվրոյի դիմաց գնեց Ֆալկեի լրիվ տրանսֆերը, ինչից հետո իսպանացին մինչև մրցաշրջանի ավարտը վարձավճարով տեղափոխվեց Սաութհեմպտոն   ։ Իր առաջին և միակ հանդիպումը ակումբի կազմում անցկացրեց հունվարի 23-ին՝ Լեսթեր Սիթիի դեմ խաղում  ։
Մարիա Քրիստինա Ավստրիացի
Այրի թագուհի և ռեգենտ
Երբ թագավորը 1885 թվականի նոյեմբերի 25-ին մահացավ թոքախտից, թագուհին հղի էր իր երրորդ երեխայով։ Քանի որ թագի ժառանգումը պայմանավորված էր այդ երեխայի սեռից (եթե լույս աշխարհ գար երրորդ աղջիկը, գահ կբարձանար ավագը), գահը հռչակվեց թափուր մինչ երեխայի ծնունդը, իսկ թագուհին հայտարավեց ռեգենտուհի։ 1886 թվականի մայիսի 17-ին ծնվեց որդի՝ Ալֆոնսո XIII-ը։ Մինչ 1902 թվականին նրա 16 տարին լրանալը, Մարիա Քրիստինան շարունակեց իր ռեգենտական պարտականությունները կատարելը։
Յագո Ֆալկե
Տոտենհեմ Հոտսպուր
2012-13 մրցաշրջանում Ֆալկեն վերադարձավ Տոտենհեմ։ Իր դեբյուտը Պրեմիեր Լիգայում նշեց 2012 թվականի դեկտեմբերի 9-ին՝ փոխարինելով Ջերմեյն Դեֆոյին Էվերտոնի դեմ խաղում ։ 2013 թվականի հունվարի 23-ին Ֆալկեն մինչև մրցաշրջանի ավարտը վարձավճարով միացավ Ալմերիային   ։ Իր դեբյուտը ակումբի կազմում նշեց փետրվարի 4-ին՝ փոխարինելով Ալեշ Վիդալին Ռեալ Մադրիդ Կաստիլիայի դեմ խաղում  ։ Փետրվարի 24-ին իսպանացին գոլի և 2 գոլային փոխանցման հեղինակ դարձավ Պոնֆերադինայի դեմ խաղում  ։ Ալմերիայի կազմում Ֆալկեն անցկացրեց 22 հանդիպում՝ դառնալով 2 գոլի և 6 գոլային փոխանցման հեղինակ ։
Մարիա Քրիստինա Ավստրիացի
Այրի թագուհի և ռեգենտ
1929 թվականին նա մահացավ Մադրիդի Թագավորական պալատում, թաղվել է Էսկորիալում։
Յագո Ֆալկե
Տոտենհեմ Հոտսպուր
2013 թվականի օգոստոսի 22-ին Ֆալկեն 1 տարվա վարձավճարով տեղափոխվեց Ռայո Վալեկանո ։ Իր դեբյուտը Լա Լիգայում նշեց օգոստոսի 30-ին՝ Լևանտեի դեմ խաղում, սակայն վնասվածք ստանալով և փոխարինվելով հանդիպման 5-րդ րոպեին  ։ Իր առաջին գոլը Ռայո Վալեկանոյի կազմում խփեց 2014 թվականի փետրվարի 8-ին՝ դուբլ ձևակերպելով Մալագայի դեմ խաղում ։ Մարտին 15-ին Ֆալկեն 2 գոլային փոխանցման հեղինակ դարձավ Ալմերիայի դեմ խաղում ։ Ապրիլի 13-ին նա գոլ խփեց Էսպանյոլի դեմ խաղում ։ Ռայո Վալեկանոյի կազմում Ֆալկեն անցկացրեց 31 հանդիպում՝ դառնալով 3 գոլի և 3 գոլային փոխանցման հեղինակ ։
Ջենոա
2014 թվականի օգոստոսի 1-ին Ֆալկեն 5 միլիոն եվրոյի դիմաց տեղափոխվեց Ջենոա  ։ Իր դեբյուտը նշեց օգոստոսի 24-ին՝ Իտալիայի գավաթի Վիրտուս Լանչանոյի դեմ խաղում ։ Առաջին հանդիպումը Սերիա A-ում անցկացրեց օգոստոսի 31-ին՝ փոխարինելով Դիեգո Պերոտիին Նապոլիի դեմ խաղում ։ Իր առաջին գոլը Ջենոայի կազմում խփեց նոյեմբերի 2-ին՝ Ուդինեզեի դեմ խաղում՝ այս խաղում դառնալով նաև գոլային փոխանցման հեղինակ  ։ 2015 թվականի փետրվարի 15-ին Ֆալկեն 2 գոլային փոխանցում տվեց Վերոնայի դեմ խաղում ։ Ապրիլի 29-ին նա գոլի և գոլային փոխանցման հեղինակ դարձավ Միլանի դեմ խաղում՝ օգնելով իր թիմին հաղթել 3-1 հաշվով ։ Մայիսի 17-ին իսպանացին դուբլ ձևակերպեց Ատալանտայի դեմ խաղում  ։ Ջենոայի կազմում Ֆալկեն անցկացրեց 33 հանդիպում՝ դառնալով 13 գոլի և 6 գոլային փոխանցման հեղինակ ։
Ռոմա
2015 թվականի հուլիսի 1-ին Ֆալկեն 5 տարվա պայմանագիր կնքեց Ռոմայի հետ  ։ Իր դեբյուտը ակումբի կազմում նշեց օգոստոսի 22-ին՝ փոխարինելով Մուհամեդ Սալահին Վերոնայի դեմ խաղում ։ Իր առաջին գոլը խփեց սեպտեմբերի 12-ին՝ Ֆրոզինոնեի դեմ խաղում ։ Առաջին հանդիպումը Չեմպիոնների Լիգայում անցկացրեց սեպտեմբերի 16-ին՝ խմբային փուլի Բարսելոնայի դեմ խաղում ։ Իր առաջին գոլը եվրոպական առաջնություններում խփեց հոկտեմբերի 20-ին՝ Բայեր Լևերկուզենի դեմ խաղում ։ Ռոմայի կազմում Ֆալկեն անցկացրեց 27 հանդիպում՝ դառնալով 3 գոլի և 2 գոլային փոխանցման հեղինակ ։
Տորինո
2016 թվականի հուլիսի 19-ին Ֆալկեն վարձավճարով միացավ Տորինոյին  ։ Իր դեբյուտը նշեց օգոստոսի 28-ին՝ թիմի մեկնարկային կազմում խաղադաշտ դուրս գալով Բոլոնյայի դեմ խաղում ։ Իր առաջին գոլը խփեց սեպտեմբերի 11-ին՝ Ատալանտայի դեմ խաղում ։ Սեպտեմբերի 25-ին Ֆալկեն դուբլ ձևակերպեց Ռոմայի դեմ խաղում ։ Հոկտեմբերի 2-ին իսպանացին գոլի և գոլային փոխանցման հեղինակ դարձավ Ֆիորենտինայի դեմ խաղում՝ 2-1 հաշվով հաղթանակ պարգևելով Տորինոյին ։ Հոկտեմբերի 17-ին Ֆալկեն 2 գոլային փոխանցում տվեց Պալերմոյի դեմ խաղում ։ Նոյեմբերի 26-ին նա դուբլ ձևակերպեց Կիևոյի դեմ խաղում՝ օգնելով իր թիմին հաղթել 2-1 հաշվով ։ 2017 թվականի հունվարի 4-ին Տորինոն գնեց Ֆալկեի լրիվ տրանսֆերը ։ Ապրիլի 23-ին իսպանացին գոլի և գոլային փոխանցման հեղինակ դարձավ Կիևոյի դեմ խաղում ։ Իր առաջին մրցաշրջանում Ֆալկեն անցկացրեց 35 հանդիպում՝ դառնալով 12 գոլի և 8 գոլային փոխանցման հեղինակ ։
2017 թվականի օգոստոսի 11-ին Ֆալկեն գոլի և 2 գոլային փոխանցման հեղինակ դարձավ Իտալիայի գավաթի Տրապանիի դեմ խաղում ։ Սեպտեմբերի 10-ին նա խփեց Բենևենտոյի դեմ հանդիպման միակ գնդակը՝ 1-0 հաշվով հաղթանակ պարգևելով Տորինոյին ։ Դեկտեմբերի 23-ին իսպանացին դուբլ ձևակերպեց ՍՊԱԼ-ի դեմ խաղում, իսկ հանդիպումն ավարտվեց 2-2 հաշվով ։ 2018 թվականի հունվարի 6-ին Ֆալկեն գոլի և գոլային փոխանցման հեղինակ դարձավ Բոլոնյայի դեմ խաղում ։ Ապրիլի 4-ին՝ Կրոտոնեի դեմ խաղում իսպանացին կրկին դարձավ գոլի և գոլային փոխանցման հեղինակ՝ օգնելով իր թիմին հաղթել 4-1 հաշվով ։ 2017-18 մրցաշրջանում Ֆալկեն անցկացրեց 40 հանդիպում՝ դառնալով 14 գոլի և 10 գոլային փոխանցման հեղինակ ։
2018 թվականի օգոստոսի 12-ին Ֆալկեն 2 գոլային փոխանցում տվեց Իտալիայի գավաթի Կոզենցայի դեմ խաղում ։ Հոկտեմբերի 21-ին նա գոլի և գոլային փոխանցման հեղինակ դարձավ Բոլոնյայի դեմ խաղում, իսկ հանդիպումն ավարտվեց 2-2 հաշվով ։
Միջազգային կարիերա
Ֆալկեն ներկայացրել է Իսպանիան տարբեր տարիքային երիտասարդական հավաքականներում։ 2007 թվականին նա մինչև 17 տարեկանների հավաքականի կազմում մասնակցեց աշխարհի առաջնությանը՝ անցկացնելով 4 հանդիպում և դառնալով 2 գոլային փոխանցման հեղինակ, իսկ Իտալիան հասավ մրցաշարի եզրափակիչ , որտեղ հետխաղյա 11-մետրանոցների հարվածաշարում պարտվեց Նիգերիային ։ 2008 թվականի դեկտեմբերին Ֆալկեն Գալիսիայի ազգային հավաքականի կազմում խաղադաշտ դուրս եկավ Իրանի դեմ խաղում  ։ 2009 թվականին նա մասնակցեց Եվրոպայի Մ19 առաջնությանը, որտեղ անցկացրեց 3 հանդիպում՝ գոլ խփելով Թուրքիայի դեմ խաղում ։ 2009 թվականին Ֆալկեն Մ20 հավաքականի հետ մասնակցեց աշխարհի առաջնությանը ։ Այստեղ նա խաղադաշտ դուրս եկավ միայն Վենեսուելայի դեմ խաղում  , իսկ Իսպանիան դուրս մնաց 1/8 եզրափակչից՝ 1-3 հաշվով պարտվելով Իտալիային  ։
Ակումբային վիճակագրություն
2018 թվականի նոյեմբերի 25-ի դրությամբ
Ակումբային
Յուվենտուսի Ռեզերվներ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Իսպանացի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Բարիի ֆուտբոլիստներ Կատեգորիա:Վիլյառեալի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Սաութհեմփթոնի ֆուտբոլիստներ Կատեգորիա:Ալմերիայի ֆուտբոլիստներ Կատեգորիա:Ռայո Վալեկանոյի ֆուտբոլիստներ Կատեգորիա:Ջենոայի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Տորինոյի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Փոքր Արգիճի
Փոքր Արգիճի, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների ծայր արևմտյան մասի հյուսիսային լանջերից և Լեռնակերտ գյուղից 8 կմ հարավ ձախից միախառնվում Գայլաձոր գետին։ Երկարությունը՝ 16 կմ ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Գայլաձոր (Արգիճիի վտակ) գետի վտակներ
Աննա Ռայս
Աննա Ռայս (Anne Rice, ծննդյան անունը Հովարդ Ալլեն Օ’Բրայեն (Howard Allen O’Brien), ծնվել է 1941 թվականի հոկտեմբերի 4 - ին ԱՄՆ - ի Լուիզիանա նահանգի Նոր Օրլեան քաղաքում), ամերիկացի գրող, սցենարիստ և պրոդյուսեր։ Ամենամեծ համբավ գրողին բերեց «Հարցազրույց վամպիրի հետ» վեպը, որն իր հանրաճանաչության համար պարտական է համանուն ֆիլմին։
Կենսագրություն
Ծնվել է Նոր Օրլեանում իռլանդացի ներգաղթյալների ընտանիքում։ Հայրը՝ Հովարդ Օ’Բրայենը փոստային ծառայող էր, ինչպես նաև վիպագիր և քանդակագործ։ Նա գրել է «The Impulsive Imp» գիրքը, որը տպագրվել է հետմահու։ Մայրը՝ Կետրին «Կեյ» Ալլեն Օ’Բրայենն է։ Ռայսի ավագ քույրը՝ Էլիս Բորհարդը, նույնպես հայտնի գրող է։ Ամուսինը՝ Սթեն Ռայսը, բարձր է գնահատվում, որպես բանաստեղծ, իսկ նրանց որդի Քրիստոֆերը մի շարք վեպերի հեղինակ է։
Նա անվանակոչվել է Հովարդ տղամարդու անունով, որովհետև նրա մայրը կարծում էր, որ բարձր տղամարդու անունը աղջկան կօգնի ապագայում բարձունքներ նվաճել։ Սակայն վեց տարեկան հասակում, երբ Կաթոլիկ աղջիկների դպրոցի միանձնուհի-մայրապետը հարցրել է նրա անունը, նա պատասխանել է` Աննա (Anne): Դրանից հետո բացի Աննայից նրան այլ կերպ չեն կոչել։
Անձնական կյանք
Աննա Ռայսն ամուսնացել է Սթեն Ռայսի հետ 1961 թվականին։ Նրանց աղջիկը՝ Միշելը (ծնվ. 1966), մահացել է 1972 թվականին լեյկեմիայից։ 1978 թվականին ծնվել է նրանց որդի Քրիստոֆերը։
Կրոնական հայացքներ
Տասնութ տարեկանում Ռայսը լքեց հռոմեական կաթոլիկ եկեղեցին, սակայն XXI դարի սկզբում վերադարձել է և 2010 թվականի ամռանը վերջնականապես հայտարարեց, որ հեռանում է։ Ինչպես ես ասացի ստորև, ես դադարում եմ քրիստոնյա լինել։ Ես հեռանում եմ։ Հանուն Քրիստոսի ես հրաժարվում եմ դեմ լինել դժոխքին։ Ես հրաժարվում եմ դեմ լինել ֆեմինիզմին։ Ես հրաժարվում եմ դեմ լինել արհեստական բեղմնավորմանը։ Ես հրաժարվում եմ դեմ լինել ժողովրդավարությանը։ Ես հրաժարվում եմ դեմ լինել աշխարհիկ հումանիզմին։ Ես հրաժարվում եմ դեմ լինել գիտությանը։ Ես հրաժարվում եմ դեմ լինել կյանքին։ Հանուն... Քրիստոսի, ես թողնում եմ քրիստոնեությունը, որպեսզի լինեմ քրիստոնյա կին։ Ամեն ։
Առողջական խնդիրներ
2003 թվականին վիրահատել են նրա ստամոքսը, որի արդյունքում գրողը 115 կգ - ից նիհարեց մինչև 55 կգ ։
Ստեղծագործություններ
«Վամպիրի քրոնիկները» շարք
«Sleeping Beauty» / «Քնած գեղեցկուհին» շարք
«Մեյֆերական վհուկներ» շարք
Серия «Վամպիրի քրոնիկները»:
«Հիսուս» շարք
«Սերովբեների երգը» շարք
Առանձին վեպեր
Արտաքին հղումներ
Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի վիպասաններ Կատեգորիա:20-րդ դարի կին գրողներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:20-րդ դարի ամերիկացի կին գրողներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի կին վիպասաններ Կատեգորիա:21-րդ դարի ամերիկացի կին գրողներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ
Էվոլյուցիա (ֆիլմ)
Արտաքին հղումներ
Կատեգորիա:2001 ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան կինոկատակերգություններ Կատեգորիա:Ֆիլմեր այլմոլորակայինների մասին Կատեգորիա:Ամերիկյան գիտաֆանտաստիկ ֆիլմեր Կատեգորիա:2000-ականների կինոկատակերգություններ Կատեգորիա:Ֆիլմեր հրեշների մասին Կատեգորիա:Լոս Անջելեսում նկարահանված ֆիլմեր Կատեգորիա:2000-ականների ֆիլմեր Կատեգորիա:Կալիֆոռնիայում նկարահանված ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր
Մեծ Տերեխտա
Մեծ Տերեխտա (Большая Терехта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն) գետի ձախ ափով՝ 475 կմ հեռավորության վրա։ Գետի երկարությունը 39 կմ է։ Լողավազանից հեռու է 438 կմ²։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Դերենիկ Աբրահամյան
Դերենիկ Նշանի Աբրահամյան, հայ գիտնական։ Հոգեբանական գիտությունների դոկտոր (1994), պրոֆեսոր (1996)։ ԽՍՀՄ ժողովրդական պատգամավոր (1989-1991)։ 1998 թվականի ՀՀ նախագահական ընտրությունների գիտական խորհրդատու, նույն կարգավիճակով մասնակցել է նաև Քլինթոնի (ԱՄՆ), Կուչմայի (Ուկրաինա), Ելցինի (ՌԴ) ընտրարշավներին։
Կենսագրություն
1970 թվականին ավարտել է Երևանի պետական համալսարանը։ 1984-1989 թվականներին եղել է ՀՀ ԳԱԱ հիմնախնդիրների հոգեբանության լաբորատորիայի տնօրեն, 1991-1993 թվականներին՝ ՌԴ սահմանադրական հանձնաժողովի գլխավոր մասնագետ, 1993-1997 թվականներին՝ ՌԴ ԿԸՀ նախագահի տեղակալ, միաժամանակ՝ ՌԴ ընտրական համակարգի լավարկման պետական ծրագրի նախաձեռնող և պատասխանատու քարտուղար, 1997 թվականից՝ ՌԴ սոցիալական ծառայությունների պետական ակադեմիային կից իմիջմեյքերության կենտրոնի տնօրեն, 1998 թվականին ՀՀ նախագահ, ընտրությունների գիտական խորհրդատու (նույն կարգավիճակով մասնակցել է նաև Քլինթոնի (ԱՄՆ), Կուչմայի (Ուկրաինա), Ելցինի (ՌԴ) ընտրարշավներին։ 1989-1991 թվականներին եղել է ԽՍՀՄ ժողովրդական պատգամավոր ։
Աշխատությունները վերաբերում են քաղաքական հոգեբանությանը, ընտրական տեխնոլոգիաներին, մշակույթի ու սոցիալական ոլորտին և այլն ։
Ծանոթագրություններ
Կատեգորիա:Հայ հոգեբաններ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:Հոգեբանական գիտությունների դոկտորներ Կատեգորիա:Հայ գիտնականներ
Որոդես Պարթև
Որոդես Պարթև նաև Օրոդես, Օրոդ (ծննդյան և մահվան թվականներն անհայտ, մ.թ.ա. 1-ին դար - մ.թ. 1-ին դար), Մեծ Հայքի չճանաչված արքա 18 թվականին, հաջորդել է Պարսից նախկին արքա Վոնոնին, որը Պարթևստանում գահազրկվելուց հետո հաստատվել էր Մեծ Հայքում։ Պարթևաց Արտավան Գ արքայի երկրորդ որդին, Մեծ Հայքի Արշակ Ա թագավորի կրտսեր եղբայրը, Պարթև Արշակունիների կրտսեր ճյուղից։
Իրադրությունը Մեծ Հայքում
Ըստ Հովսեպոս Փլավիոսի «Հրեական հնախոսության» Վոնոնը (Վոնոնես) Պարթևստանում գահընկեց լինելուց հետո, փախչելով Մեծ Հայք, ապաստան է գտնում այնտեղ և օգտվելով երկրի խառնաշփոթ վիճակից իրեն հռչակում է Մեծ Հայքի թագավոր (12-16)։ Հռոմեական Կայսրությունը և Պարթևստանը չեն ճանաչում նրա թագավորությունը ։ Վոնոնը դեսպանություն է ուղարկում հռոմեացիների մոտ։ Հռոմի Տիբերիոս կայսրը նրա խնդրանքը մերժում է նրա փոքրոգության, ինչպես և պարթևական Արտավան Գ թագավորի սպառնալիքների պատճառով, քանի որ Արտավան Գ-ն (Արտաբանոս) դեսպանություն էր և սպառնացել էր պատերազմ սկսել։ Վոնոնը թագավոր դառնալու ոչ մի այլ հնարավորություն չուներ, քանի որ հայկական իշխանական վերնախավը հարել էր Արտավան Գ-ին, որոնք էլ Վոնոնեսին հանձնեցին Սիրիայի ստրատեգոս Սիլանոսին։ Վոնոնը իր Հռոմում ստացած դաստիարակության շնորհիվ ապաստան է գտնում Սիրիայում, իսկ Մեծ Հայքը Արտավան Գ-ն տալիս է իր որդիներից մեկին՝ Որոդեսին (Օրոդես) ։ Որոդեսն այդպես էլ Մեծ Հայքում գահ չի բարձրանում։ Հայ իշխանական վերնախավը գերադասում է պոնտական թագավորազն Զենոնին, որը 18 թվականին Տիբերիոսի եղբորորդու՝ Գերմանիկոսի ձեռքով թագադրվեց Մեծ Հայքի թագավոր ։
Աղբյուրներ
Կատեգորիա:Մեծ Հայքի դրածո արքաներ Կատեգորիա:Պարթև Արշակունիներ
Սկոպուս լեռ
Սկոպուս լեռ  (הַר הַצּוֹפִים (Հար հա-Ցոֆիմ), Mount Scopus, արաբերեն՝ راس المشارف‎, (Ռաս ալ-Մուշարիֆ)), Երուսաղեմի հյուսիս-արևելքում գտնվող Ձիթենյաց լեռան հյուսիսային գագաթը։ Բարձրությունը ծովի մակարդակից կազմում է 826 մետր (2710 ֆուտ)։ 1948 թվականի արաբա-իսրայելական պատերազմի արդյունքում Սկոպուս լեռը դարձավ ՄԱԿ-ի կողմից պահպանվող օբյեկտ հորդանանյան տարածքում, որը գրավվել էր մինչև Վեցօրյա պատերազմը (1967)։ Այսօր Սկոպուս լեռը գտնվում է Երուսաղեմ քաղաքի վարչական տարածքում։
Անտիկ շրջան
Սկոպուս լեռան լանջերից և գագաթից տեսարան է բացվում դեպի Երուսաղեմ, այդ իսկ պատճառով էլ այն համարվել է ռազմավարական նշանակության օբյեկտ դեռևս հնադարյան ժամանակներից, քանի որ օգտագործվել է որպես հենակետ քաղաքի վրա հարձակվելու համար։ Մ. թ. ա. 66 թվականին այստեղ է տեղակայվել XII հռոմեական լեգեոնը ։ Այնուհետև, մ. թ. ա. 70 թվականին Սկոպուս լեռը ռազմավարական հենակետ է ծառայել և օգտագործվել քաղաքի պաշարման նպատակով XII, XV և V լեգեոնների կողմից (X լեգիոնի դիրքերը գտնվել են Ձիթենյաց լեռան վրա) ։ 1099 թվականին Սկոպուս լեռը որպես ռազմավարական հենակետ օգտագործվել է խաչակիրների կողմից։
Ժամանակակից դարաշրջան
1948 թվականին, երբ բրիտանացիները դադարեցրեցին անվտանգության ապահովումը տարածաշրջանում, Սկոպուս լեռան վրա գտնվող հրեական շրջափակված գոտին ավելի կտրվեց հրեական Երուսաղեմի հիմնական տարածքներից։ Դեպի հիվանդանոց և համալսարանական թաղամաս մուտքը ապահովվում էր մեկ մղոն երկարությամբ նեղ ճանապարհով, որն անցնում էր արաբական Շեյխ Ջարրա գյուղի միջով։ Արաբ դիպուկահարների կրակոցները այդ տարածքում սովորական երևույթ էին, այդ երթուղին հաճախ ականապատվում էր ճանապարհային ականներով։ Երբ հիվանդանոցի սննդամթերքի պաշարները սպառվեցին, բժիշկներից և նրանց օգնականներից բաղկացած զինված խումբը դուրս եկավ շրջափակված հիվանդանոցի տարածքից և հաձակման ենթարկվեց։ Այս իրադարձությունը հայտնի դարձավ որպես «Հադասսայի բժշկական անձնակազմի կոտորած» ։
1948 թվականի նոյեմբերի 30-ի հրադադարի համաձայնագրի համաձայն Երուսաղեմը բաժանվեց Արևելյան և Արևմտյան մասերի, Իսրայելը վերահսկում էր քաղաքի արևմտյան մասը, իսկ Հորդանանը` արևելյանը։ Սահմանին ստեղծվել էին մի քանի ապառազմականացված գոտու «չեզոք տարածքներ», որոնցից մեկը Սկոպուս լեռան վրա ։ Ստեղծվել էր մի իրավիճակ, երբ իսրայելական ապառազմականացված գոտում գտնվող համալսարանի և հիվանդանոցի համար երկու շաբաթը մեկ մթերապաշար բերող խմբերը պարբերաբար պահպանվում էին հորդանանյան ռազմական ստորաբաժանումների կողմից ։ 1949 թվականի ապրիլին Իսրայելի և Հորդանանի միջև կնքված հրադադարի համաձայնագրի VIII հոդվածը կոչ էր անում կողմերին վերականգնել «Սկոպուս լեռան վրա գտնվող մշակութային և հումանիտար հաստատությունների գործունեությունը և թույլատրել անվճար ու ազատ մուտք սրբավայրեր, մշակութային հաստատություններ, Ձիթենյաց լեռան վրա գտնվող գերեզմանոց, «Լատրուն» պոմպակայան, ապահովել Հին քաղաքի էներգամատակարարումը և երկաթուղու շահագործումը Երուսաղեմում» ։ 1958 թվականի հունվարին, ՄԱԿ-ի գլխավոր քարտուղարի ներկայացուցիչ Ֆրենսիս Ուրրուտիան փորձում էր համոզել Հորդանանին պահպանել VIII հոդվածի պահանջները, բայց ապարդյուն ։ 1958 թվականի մայիսին հորդանանցի զինվորականները կրակ բացեցին իսրայելական պարեկախմբի վրա, սպանելով ՄԱԿ-ի սպային և չորս իսրայելցի ոստիկանների։ ՄԱԿ-ի գլխավոր քարտուղար Դագ Համարշոլդի օգնական Ռալֆ Բանչը, այնուհետև ինքը Դագ Համարշոլդը այցելեցին Երուսաղեմ և Ամման, որպեսզի լուծում գտնեն, բայց նրանց այցելությունները հաջողությամբ չպսակվեցին ։ 1948 թվականի հուլիսի 7-ին Սկոպուս լեռան մասին կնքված համաձայնագրով սահմանվեց ապառազմականացված գոտի լեռան շրջակայքում և զինադադարի պայմանների կատարման հսկողությունը դրվեց Միավորված ազգերի կազմակերպության վրա։ Ալ-Իսսավիում հրեաներին պատկանող երկու տարածքներ, որոնք հայտնի են որպես «Գան Շլոմիտ» (Սալոմոնսի այգիներ), 1934 թվականին ձեռք է բերվում տիկին Վ. Ֆ. Սալոմոնսի կողմից և 1937 թվականին վաճառվում «Gan Shlomit Company, Ltd.» ընկերությանը : Չնայած այն հանգամանքին, որ այս հողատարածքը ցանկապատված էր, ընդհարումներ տեղի ունեցան, երբ ցանկապատի մյուս կողմում բնակվող արաբները ցանկացան հողը վարել, հավաքել ձիթապտուղները և նորոգել մոտակա տները։ Արաբներին թույլատրվում էր աշխատել ցանկապատից ոչ ավելի քան 50 մետր հեռավորության վրա, հակառակ դեպքում պահանջվում էր իսրայելական ոստիկանության թույլտվությունը ։ Գոյություն ունեին ապառազմականացման համաձայնագրի երկու տարբերակ, մեկը ստորագրված էր հորդանանյան տեղական հրամանատարի կողմից, իսկ մյուսը տեղական իսրայելական հրամանատարի։ Այսպիսով քարտեզի երկու տարբերակները Սկոպուս լեռան շրջանում տեղի ունեցող բազմաթիվ միջադեպերի պատճառ էին հանդիսանում ։
1967 թվականի հունիսին, երբ Վեցօրյա պատերազմի ընթացքում իսրայելական բանակը գրավեց Արևելյան Երուսաղեմը, Սկոպուս լեռը դարձավ Իսրայելի տարածքի մի մասը։
Երուսաղեմի Հրեական համալսարան
Սկոպուս լեռան վրա Հրեական համալսարանի մասնաշենքի կառուցումը սկսվեց 1918 թվականին «Gray Hill» անշարժ գույքի գործակալությունից ձեռք բերված հողատարածքի վրա։ Հանդիսավոր բացումը տեղի ունեցավ 1925 թվականին բազմաթիվ բարձրաստիճան պաշտոնատար անձանց մասնակցությամբ ։ Սըր Պատրիկ Գեդդեսի կողմից մշակված նախագծով նախատեսվել էր համալսարանի շենքը կառուցել լեռան լանջին, միաժամանակ տեղ հատկացնելով գմբեթավոր մեծ վեցանկյուն դահլիճին, որը պետք է նման լիներ Դավթի խոշոր աստղին ։
Այդ նախագիծը չիրականացավ, սակայն Գեդդեսը մշակեց համալսարանական գրադարանի նախագիծը, որտեղ այսօր Հրեական համալսարանի իրավաբանական ֆակուլտետն է Սկոպուս լեռան վրա ։ 1947 թվականին համալսարանը դարձավ լուրջ գիտահետազոտական և ուսումնական կենտրոն հումանիտար և բնական գիտությունների, բժշկության, կրթության և գյուղատնտեսության բնագավառում, ուներ ազգային գրադարան, սեփական տպարան և մեծահասակների կրթական կենտրոն։ Համալսարանում սովորում էին 1000 ուսանողներ և աշխատում 200 դասախոսներ ։
Երուսաղեմի բրիտանական ռազմական գերեզմանոց
Երուսաղեմի բրիտանական գերեզմանոցը (Երուսաղեմի ռազմական գերեզմանոց) համարվում է Առաջին համաշխարհային պատերազմի ժամանակ զոհված Բրիտանական կայսրության զինվորների ռազմական գերեզմանոց Իսրայելի տարածքում։ Գերեզմանոցը գտնվում է Սկոպուս լեռան վրա, այնտեղ թաղված են 2515 զոհված զինվորականներ։ Անհայտ զինվորի հուշարձանը նվիրված է Եգիպտոսում զոհված 3300 իսրայելցի զինվորականներին։ Ընդհանուր առմամբ Երուսաղեմի բրիտանական գերեզմանոցում հավերժացվել է Առաջին համաշխարհային պատերազմի ժամանակ զոհված 5815 զինվորականների հիշատակը։
«Հադասսայի» հիվանդանոց (Սկոպուս լեռ)
1939 թվականին կանանց «Հադասսա» սիոնիստական կազմակերպությունը ճարտարապետ Էրիխ Մենդելսոնի նախածով Սկոպուս լեռան վրա կառուցված շենքում հիվանդանոց բացեց։ 1948 թվականին, երբ հորդանանցիները գրավեցին Արևելյան Երուսաղեմը և փակեցին Սկոպուս լեռ տանող ճանապարհը, հիվանդանոցը այևս չէր կարող գործել։ 1960 թվականին այլ վայրերում կլինիկաներ բացելուց հետո, կազմակերպությունը բժշկական կենտրոն բացեց Երուսաղեմի Էյն Քարեմ շրջանում։ 1948 թվականի ապրիլի 13-ին Սկոպուս լեռան վրա գտնվող «Հադասսա» հիվանդանոց դեղորայք և բուժանձնակազմին տեղափոխող քաղաքացիական պարեկախումբը հարձակման ենթարկվեց արաբական ուժերի կողմից, որի արդյունքում զոհվեցին 78 հրեաներ, հիմնականում բժիշկներ և բուժքույրեր։
Նիկանորայի քարանձավ և Իսրայելի ազգային պանթեոն
Նիկանորի քարանձավը համարվում է Երուսաղեմում Սկոպուս լեռան վրա գտնվող հնագույն քարանձավ գերեզմանոց։ Քարանձավի պեղումների ընթացքում հայտնաբերվել է դամբարան գրությամբ «Նիկանոր դռան վարպետ»։ Քարանձավը գտնվում է Երուսաղեմի հրեական համալսարանի Բուսաբանական այգում Սկոպուս լեռան ստորոտում։ Նիկանորի քարանձավում նախատեսվում էր կազմակերպել սիոնիստական շարժման ազգային պանթեոն, բայց հանգամանքների բերումով (Իսրայելի անկախացումից հետո Սկոպուս լեռան տարածքը դարձավ Հորդանանի տիրույթով շրջափակված անկլավ) այդ նախագիծը չիրականացավ։ Նիկանորի քարանձավում թաղված են միայն երկու սիոնիստական առաջնորդներ, Լեոն Պինսկերը և Մենահեմ Ուսիշկինը։ 1948 թվականից հետո քաղաքի արևմտյան մասում Հերցլի լեռան վրա ստեղծվեց ազգի առաջնորդների գերեզմանատունը։
Իսրայելի ազգային բուսաբանական այգի
Սկոպուս լեռան վրա գտնվող Հրեական համալսարանի Բուսաբանական այգին ստեղծվել է 1931 թվականին։ Այն համարվում է բուսաբան Ալեքսանդր Էյգի գիտական և կրթական գործունեության արդյունքը։ Այս այգում է գտնվում իսրայելական վայրի բույսերի ամենամեծ հավաքածուներից մեկը։ Էյգը սահմանեց Իսրայելի կենդանական աշխարհի պահպանման պայմանները, ըստ դրանց բնակության վայրի և իր աշակերտների ու կոլեգաների հետ համատեղ ստեղծեց ոչ մեծ ավազաբլուրներ, գետափեր, փոքրիկ միջերկրածովյան անտառներ, տնկելով տեղական բուսատեսակներ։ Սիրիայի, Թուրքիայի, Իրաքի և Լիբանանի տնկարաններից հավաքելով տարբեր բուսատեսակներ, նա բերեց 350 մայրիի տնկիներ։ Այդ աշխատանքները շարունակվեցին բուսաբաններ Թուվի Կուշնիրի և Կլարա Չենի կողմից։
1947 թվականին այգի տեղափոխվեց Բիբլիական կենդանաբանական այգին, որը ստեղծվել էր հատուկ այդ նպատակով։ Պատշաճ խնամքի բացակայության պատճառով կենդանիների մեծ մասը չկարողացավ գոյատևել Անկախության համար պատերազմի ընթացքում։ 1950 թվականին, երբ հասան հարաբերությունների կարգավորման, կենդանաբանական այգին սկսեց սննդամթերք ստանալ։ Սկոպուս լեռան վրա գտնվող այգին 19 տարուց ավելի գտնվում էր լքված և բարձիթողի վիճակում։ 1980 թվականին որոշում կայացվեց այգու վերականգնման վերաբերյալ։ Այգին բացվեց 1988 թվականին և այդ ժամանակից ի վեր այն համարվում է գիտական և կրթական կենտրոն, ինչպես նաև հանգստյան գոտի։
Բեցալել (ակադեմիա)
«Բեցալել» արվեստի ակադեմիան իրենից ներկայացնում է գեղարվեստի իսրայելական ազգային ակադեմիան, որը հիմնադրվել է 1906 թվականին Պաղեստինում, նկարիչ Բորիս Շացի կողմից։ «Բեցալել» արվեստի ակադեմիան գտնվում է Երուսաղեմում, Սկոպուս լեռան վրա և այնտեղ տարեկան սովորում են շուրջ 1500 ուսանողներ։
Արտաքին հղումներ
Կատեգորիա:Լեռնագագաթներ այբբենական կարգով Կատեգորիա:Երուսաղեմի աշխարհագրություն
Մուրիլիո դե Ռիո Լեսա
Մուրիլիո դե Ռիո Լեսա (Murillo de Río Leza), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 46,06 կմ2 տարածք։ Բնակչությունը կազմում է 1828 մարդ (2010 թվականի տվյալներով)։ Գտնվում է պրովինցիայի վարչական կենտրոնից 14 կմ հեռավորության վրա։
Կատեգորիա:Իսպանիայի բնակավայրեր
Սազանի
Սազանի (Sazani, Saseno, Σάσων), կղզի Ադրիատիկ ծովում։ Պատկանում է Ալբանիային։
Սազանի կղզին տեղակայված է Վլյորա նեղուցի մուտքի մոտ, վարչականորեն մտնում է Ալբանիայի Վլյորայի գավառի կազմի մեջ։ Ալբանիայի ամենամեծ կղզին է։ Մակերեսը կազմում է 5.7 կմ², բնակեցված չէ։ Հասարակության համար բաց է 2015 թվականի հուլիսից ։
Պատմություն
Հնում կղզին կոչվել է Սասոն (Σάσων) և հիշատակվել է Պոլիբիոսի կողմից մ.թ.ա. 215 թվականին տեղի ունեցած ռազմական մի դեպքի առիթով։ Եղել է Հռոմեական ու Բյուզանդական կայսրությունների տիրապետության տակ, իսկ 1279 թվականին գրավվել է Անժու-Սիցիլիական տան կողմից։
2010 թվականի ապրիլի 29-ին Սազանի կղզու շուրջը գտնվող ծովային տարածքը, որի լայնությունը կազմում է 1852 մետր (1 ծովային մղոն) հայտարարվել է Կարաբուրուն-Սազան ծովային ազգային պարկի մաս. այն առաջին և դեռևս միակ ծովային ազգային պարկն է Ալբանիայում ։
Արտաքին հղումներ
Կատեգորիա:Կղզիներ այբբենական կարգով Կատեգորիա:Ալբանիայի կղզիներ Կատեգորիա:Ադրիատիկ ծովի կղզիներ Կատեգորիա:Իտալիայի թագավորություն (1861–1946) Կատեգորիա:Անմարդաբնակ կղզիներ
Մեծ Տատարկա
Մեծ Տատարկա (Большая Татарка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 446 կմ հեռավորության վրա։ Գետի երկարությունը 16 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Յաբագան
Յաբագան (Ябаган), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի աջ ափով՝ 511 կմ հեռավորության վրա։ Գետի երկարությունը 36 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մեծ Ուսկուչևկա
Մեծ Ուսկուչևկա (Большая Ускучевка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն) գետի ձախ ափով՝ 475 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության
Սատկած կատվի օգտագործման 101 եղանակ
Սատկած կատվի օգտագործման 101 եղանակ (101 Uses for a Dead Cat), Սայմոն Բոնդի (1947-2011) ծաղրանկարների ժողովածուն սև հումորի ժանրում ։ Հրատարակության կարգախոսն է․ «Անհիշելի ժամանակներից մարդկանց հետապնդում է մի հարց․ Ի՞նչ կանեիք դուք սատկած կատվի հետ»։ Ժողովածուն բաղկացած է սատկած կատուների մարմինների ծաղրանկարային ուրվանկարերից, որոնք օգտագործում են տարբեր նպատակներով, այդ թվում նաև որպես նավակի խարիսխ, մատիտի սրիչ և գինու շշերի հենարան։
Հրապարակում
Ժողովածուի առաջին հրատարակությունը լույս է տեսել 1981 թվականին որպես «Սատկած կատուներին օգտագործելու հազար ու մի միջոց» (A Hundred and One Uses of a Dead Cat) ։ Գրքի ընդհանուր տպաքանակը կազմում է 2 միլիոն օրինակ և վաճառքի է հանվել 20 երկրում ։ Դրա հիման վրա տպագրվել է երկու շարունակություն՝ «Սատկած կատուներին օգտագործելու ևս 101 միջոց» (101 More Uses of a Dead Cat) և «Սատկած կատուների օգտագործումը պատմության մեջ» (Uses of a Dead Cat in History), ինչպես նաև նմանատիպ պատկերներով տարբեր օրացույցներ և «Կատվի վրեժը. մեռած մարդկանց օգտագործելու ավելի քան 101 եղանակ» (The Cat's Revenge — More Than 101 Uses for Dead People) աշխատությունը։ 2006 թվականին «Սատկած կատուներին օգտագործելու հազար ու մի միջոցի» 25-րդ հոբելյանական հրատարակությունը տպագրվել է նոր նախաբանով ։
Կարծիքներ
1981 թվականի դեկտեմբերի 7-ին՝ վաճառքի հանվելուց 27 օր անց, գիրքը հայտնվել է Նյու Յորք Թայմսի բեսթսելլերների ցանկում ։
Time ամսագիրը գրքի հեղինակ և նկարիչ Սայմոն Բոնդին անվանել է «աիլուրոֆոբիայի Չարլզ Ադամս»։ Ինքը՝ Բոնդը, ստացել է զայրալից նամակներ, որոնցում մեղադրվել է անպարկեշտության և սադիզմի մեջ ։
Ծանոթագրություններ
Կատեգորիա:1981 գրքեր
Սաքոբո (Սիղնաղի շրջան)
Սաքոբո (საქობო), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2662 մարդ ։
Տարածք
Կենտրոնի բարձրությունը 450 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Գրուիսան
Գրուիսան (Gruissan), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 4410 մարդ, բնակչության խտությունը` 101.03 մարդ/կմ²։ Բնակավայրը զբաղեցնում է 43.65 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 85 կմ հարավ-արևմուտք, Կարկասոն քաղաքից` 65 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2947 աշխատունակ (15-64 տարեկան) բնակիչ, որոնցից ակտիվ էին 1975-ը, իսկ ոչ ակտիվները` 972։ Ակտիվության ցուցանիշը կազմում է 67,0 %։ 1975 աշխատունակ մարդկանցից աշխատել է 1597 անձ (832 տղամարդ և 765 կին)։ Գործազուրկ են եղել 378 անձ (198 տղամարդ և 180 կին)։ 972 անաշխատունակներից 159-ը եղել են աշակերտներ կամ ուսանողներ, 531-ը` թոշակառուներ, իսկ 282-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վաքիր
Վաքիր (ვაქირი), գյուղ Վրաստանում։ Գտնվում է Կախեթի մարզի Սիղնաղի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1950 մարդ ։
Տարածք
Կենտրոնի բարձրությունը 420 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սիղնաղի շրջան
Ռուբեն Նևիշ
Ռուբեն Դիոգու դա Սիլվա Նևիշ (Rúben Diogo da Silva Neves, մարտի 13, 1997, Մոզելուշ (Սանտա Մարիա դա Ֆեյրա), Պորտուգալիա), պորտուգալացի ֆուտբոլիստ, Պորտու ակումբի կիսապաշտպան։
Ակումբային կարիերա
Ռուբենը Պորտուի ակադեմիային միացել է 8 տաերկանում և անցել է ակադեմիայի շատ տարիքային խմբեր։ Նաև կարճ ժամանակ նա խաղացել է Պադրոենսե ակումբի պատանեկան թիմում ։ 2014 թվականի նախամրցաշրջանային պատրաստությանը Ռուբենը փոխարինեց առաջին թիմում հանդես եկող վնասվածք ստացած Ասուին ։ Գլխավոր մարզիչ Խուլեն Լոպետեգին նրան խաղադաշտ դուրս բերեց Պրեմիերայի առաջին տուրում, Մարիտիմու ակումբի դեմ խաղում ։ Ռուբենը գոհացրեց մարզչին և խփեց գոլ ։ 2015 թվականի հոկտեմբերի 20-ին նա դարձավ Չեմպիոնների Լիգայի պատմության ամենաերիտասարդ ավագը, խաղադաշտ դուրս գալով Թել Ավիվի Մակկաբիի դեմ խաղում։ Այդ պահին նա 18 տարեկան 221 օրական էր ։
Արտաքին հղումներ
Կատեգորիա:Պորտուգալացի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Մարկուս Բաթլեր
Մարկուս Բաթլեր (Marcus Butler), ՅուԹյուբի վլոգեր, մոդել և հեղինակ Բրայթոնից, որը հայտնի է իր «Marcus Butler» (նախկինում «Marcus Butler TV») յութուբյան ալիքով։ Նրա երկորդ ալիքում («Just Marcus») կան ամենօրյա վլոգների, տարբեր արձագանքների և ապրանքների թեսթավորման տեսահոլովակներ։ Նա նաև ունի երրորդ ալիք («MarcusButlerGames»), որտեղ այլևս ոչինչ չի վերբեռնվում։ 2015 թվականի հուլիսին Բաթլերը հրապարակեց իր առաջին և միակ գիրքը, «Բարև կյանք» անունով (Hello Life!)։
Կարիերա
Բաթլերի գիրքը, «Բարև կյանք» անվանումով, համարվում է կիսով չափ ինքնակենսագրություն և կիսով չափ ուղեցույց։ Այն Մեծ Բրիտանիայում հրատարակվել է 2015 թվականի հուլիսի 28֊ին, իսկ ԱՄՆ֊ում՝ 2015 թվականի նոյեմբերի 10֊ին։
2015 թվականի դեկտեմբերի տվյալներով Բաթլերի հիմնական յութուբյան ալիքը ուներ ավելի քան 4.6 միլիոն հետևորդ (4,629,822՝ 2017 թվականի փետրվարի 25֊ի տվյալներով), ավելի քան 379 միլիոն դիտում և ՅուԹուբի 336֊րդ ամենաշատ բաժանորդ ունեցող ալիքն է։ Նրա երկրորդ ալիքը («Just Marcus») ունի ավելի քան 2 միլիոն հետևորդ (2,022,063՝ 2017 թվականի փետրվարի 25֊ի տվյալներով) և ավելի քան 260 միլիոն դիտում  ։
2013 թվականին The Daily Telegraph֊ը Բաթլերին անվանել է «Բրիտանիայի ամենաազդեցիկ Թվիթթերյան օգտատերերից» մեկը ։ 2017 թվականի հունվարի տվյալներով Բաթլերը Թվիթթերում ունի ավելի քան 3 միլիոն, իսկ Ինստագրամում՝ ավելի քան 3.6 միլիոն հետևորդ  ։
Հեռուստատեսություն
Ջո Սագի և Ալֆի Դեյսի հետ միասին նկարահանվել է «Բաց թողեք շներին» հեռուստաշոուում։ Նրանց մասնակցությամբ էպիզոդը հեռարձակվել է 2017 թվականի մարտի 2֊ին ։ Նա, Էլֆի Դեյսի հետ միասին խաղացել է «Saturday Night Takeaway» հեռուստաշոուի շատ սերիաներում ։ 2016 թվականին մասնակցել է «Հայտնի խոհարար» շոուին, սակայն դուրս է մնացել քառորդ եզրափակչից։ 2017 թվականին Բաթլերը Լուիս Փեթլանդի հետ միասին մասնակցել է «Բարի Լույս Բրիտանիա» հեռուստաշոուին, որտեղ նրանք խորհուրդներ էին տալիս, թե ինչպես լինել հաջողակ յութուբեր։
2016 թվականի օգոստոսից մինչև 2017 թվականի նոյեմբերը նա համաներկայացրել է «CharliSJHDeeleyNat TV»֊ն, Էլֆի Դեյսի, Մեթ Վայնիի և Նաթալի Բրաունի հետ միասին։ 2017 թվականի նոյեմբերին Բաթլերը թողնում է այս հեռուստատեսությունը, որպեսզի կենտրոնանա իր վլոգների վրա։ Նրան փոխարինում է Էլիսոն Գոլդֆրափը։
2017 թվականի նոյեմբերի տվյալներով Բաթլերը Ինստագրամում ունի ավելի քան 3.6 միլիոն հետևորդ ։
Երաժշտություն
Բաթլերը եղել է «Յութուբի բոյբենդի» անդամ, (խմբում են եղել նաև Ջիմ Չափմանը, Ալֆի Դեյսը, Ջո Սագը և Քասպեր Լին), որոնք գումար են նվիրաբերել «Comic Relief»֊ին ։ 2016 թվականի հունվարի 22֊ին Բաթլերը Քոնոր Մեյնարդի հետ միասին թողարկել է «I'm Famous» երգը։ Երգը 2016 թվականի հունվարի 29֊ին UK Singles Chart֊ում զբաղեցրել է 34֊րդ հորիզոնականը ։
Արտաքին հղումներ
Կատեգորիա:Վիդեոբլոգեր Կատեգորիա:Արևմտյան Սասեքսում ծնվածներ Կատեգորիա:Թվիթթերյան օգտատերեր
Յազեկ
Յազեկ (Язъек), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Իրտիշ գետի աջ ափով՝ 19 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Պերշերոնյան ձի
Պերշերոնյան ձի, պերշերոններ, ծանրաքարշ ձիերի ցեղ։ Բուծվել է Ֆրանսիայում (Պերշի շրջանում) 19-րդ դարում։ Ստացվել է տեղական լծկանները «ինքն իր մեջ» բուծելու և դրանք արևելքի ձիերի ցեղերով (հիմնականում՝ արաբական ձիով) բարելավելու ճանապարհով։
Ներկայումս բուծվող պերշերոնները խոշոր են, ունեն համաչափ, ամուր և չոր մարմնակազմ։ Մոխրագույն և սևաթույր է։ Աչքի է ընկնում բարձր ծանրաքարշությամբ (մինչև 25 տ) և դիմացկունությամբ։ Գնահատվում է որպես լավագույն աշխատող ձի։ Բուծվում է Ռուսաստանում, Եվրոպայի, Ամերիկայի, Ասիայի և Աֆրիկայի շատ երկրներում։
Կատեգորիա:Ձիեր ըստ տեսակի